laion/Wikipedia-Exotic huggingface dataset:
האדמו"ר מסלונים

האם התכוונתם ל... ראש חסידות סלונים אברהם וינברג (הראשון) אברהם וינברג (השני) אברהם וינברג (השלישי) ישכר לייב וינברג מרדכי חיים סלאנים שלמה דוד יהושע וינברג שמואל וינברג מסלונים שלום נח ברזובסקי אברהם וינברג (בני ברק) שמואל ברזובסקי
האדמו"ר מזידיטשוב

האם התכוונתם ל... ראשי חסידות זידיטשוב רבי צבי הירש מזידיטשוב - מייסד החסידות ואדמו"רה הראשון רבי יעקב נפתלי הערץ לאבין - אדמו"ר בדור השני רבי יששכר בעריש אייכנשטיין (זידיטשוב) - אדמו"ר בדור השני רבי משה אייכנשטיין - אדמו"ר בדור השני רבי יצחק אייזיק אייכנשטיין - אדמו"ר (המרכזי) בדור השני רבי יהודה צבי הירש אייכנשטיין - אדמו"ר בדור השני רבי אליהו אייכנשטיין - אדמו"ר בדור השלישי רבי אלכסנדר סנדר יום טוב ליפא אייכנשטיין - אדמו"ר בדור השלישי רבי שלמה יעקב אייכנשטיין - אדמו"ר בדור השלישי רבי ישראל יוסף לאבין - אדמו"ר בדור השלישי רבי מנשה אייכנשטיין - אדמו"ר בדור הרביעי רבי משה לאבין - אדמו"ר בדור החמישי רבי נפתלי צבי לאבין - אדמו"ר בדור השביעי
האדמו"ר מספינקא

האם התכוונתם ל... ראש חסידות ספינקא יוסף מאיר וייס יצחק אייזיק וייס
עוזי שוויצה

הרב עוזי שוויצה (נולד בשנת ה'תש"ח, 1948) הוא רבה האשכנזי של העיר כפר יונה משנת 1974. נולד בתל אביב ב-1948 לאלימלך וחנה שוויצה. בוגר מדרשית נעם, ישיבת כנסת חזקיהו בכפר חסידים וישיבת חברון בירושלים. שוויצה נמנה עם קבוצת התלמידים המייסדים של ישיבת "תפארת נתניה" בנתניה, בראשות הרב צבי פרידמן והרב שמעון משה דיסקין. היה פעיל בתנועת בני תורה בראשותו של הרב ברוך מרדכי אזרחי. נישא לצביה, בתו של הרב יצחק יוסף ויסקי, מראשי ישיבת תפארת צבי בירושלים ונכדת הרב ישראל זיסל דבורץ. לאחר נישואיו התגורר בירושלים, ולאחר מכן עבר לרחובות, שם כיהן כרב בית כנסת "אבות ובנים" בשכונת חבצלת. הוסמך לרבנות על ידי הרב שלמה גורן והרב עובדיה יוסף. בשנת ה'תשל"ד (1974) התמנה לרבה של כפר יונה ומשמש בתפקידו עד היום. בשנת ה'תשל"ז (1977) הקים בכפר יונה את מתיבתא "שיח יצחק", על שם חותנו, הרב יצחק יוסף ויסקי. בשנת ה'תש"ן (1990) הקים את הישיבה הגבוהה של חסידות מודז'יץ בכפר יונה. בתחילת שנות השמונים שידר פינה קבועה "פרשת השבוע בניחוח מיוחד" בתוכנית "סנדלים" של דורי בן זאב בגלי צה"ל. בעקבות כך יזם מפגשי הגות בפרשת השבוע לחוג של שחקנים ואנשי במה, ביניהם מאיר אריאל. החל משנת 1990 שידר את פינת "משנה יומית" בערוץ 7, וכיום משודרת הפינה באתר האינטרנט של הערוץ. בשנת תשנ"א (1991) לימד נ"ך במדרשיית נעם. שוויצה הוא אחד מרבני הגוף הבוחר לרבנות הראשית לישראל. היה חבר בחבר הרבנים שעל ידי הפועל המזרחי. הוא נמנה עם חסידי מודז'יץ, והיה ממקורביו של רבי שלמה קרליבך. אשתו, צביה, עוסקת בייעוץ והכוונה להקמת בית יהודי. כתבה את הספר האוטוביוגרפי "עבותות". והיא גם מתנדבת "במוקד תהילים ארצי" של הרב מנדל בנו, ישראל דן, הוא סגן מנהל ת"ת קריית הרצוג בבני ברק. בין חתניו: הרב אברהם הלוי ליפשיץ, רב היישוב כפר גדעון; הרב משה יוסף שי, רב קהילת "אהל רבקה" בקריית שמואל בירושלים; דוד מרגלי, מנהל מוסדות חסידות מאקווא; הרב חנוך ווסרמן, רב קהילת ישמח ישראל-כפר יונה. "על כנפי היונה" - כתב עת תורני "מעוז צור" - פירוש על הזוהר "הגדת עוז" - פרוש להגדה של פסח "פרוש הכוזרי" - פרוש על הכוזרי ל-רבי יהודה הלוי "פרקי אבות המבואר" - סדרת שיעורים על פרקי אבות עוז לעמו (3 כרכים) - שיעורים על ספר בראשית, שמות וויקרא פינה משנה יומית, לשמיעה באתר ערוץ 7 הרב הראשי לישראל, הרב שלמה גורן - דואר יוצא+נכנס 10/1972-10/1973 - כרך ב', באתר ארכיון המדינה, עמ' 125.
מיגל אנחל רודריגס

מיגל אנחל רודריגס אצ'ווריה (בספרדית: Miguel Ángel Rodríguez Echeverría; נולד ב-9 בינואר 1940) הוא כלכלן, עורך דין, איש עסקים ופוליטיקאי אשר היה נשיאה של קוסטה ריקה בשנים 1998 עד 2002. מיגל אנחל רודריגס נולד בסן חוזה. הוא למד באוניברסיטת קוסטה ריקה וקיבל תארים בכלכלה (1962) ובמשפטים (1963). לאחר מכן עבר ללמוד באוניברסיטת קליפורניה בברקלי, שם קיבל תואר שני ודוקטורט בכלכלה. לאחר שסיים את לימודיו חזר רודריגס לקוסטה ריקה והחל לשמש כשר התכנון וכחבר במועצת המנהלים של הבנק המרכזי של קוסטה ריקה. רודריגס התמודד בבחירות לנשיאות בשנת 1990, אך הפסיד לחבר מפלגתו רפאל אנחל קלדרון. הוא ניסה לרוץ בשנית בבחירות לנשיאות של שנת 1994, אך גם ניסיון זה לא צלח. הוא רץ שוב בפעם השלישית ב-1998 והפעם זכה בבחירות והפך לנשיא. תקופת נשיאותו נחשבה חסרת השפעה. הניסיונות לביצוע רפורמות בשוק החופשי, כולל תוכנית לסיום מונופול המדינה על התקשורת התפרקו תחת התנגדות מצד האיגודים המקצועיים של עובדי הממשל. אך הוא זכה להצלחה בביצוע רפורמות של מערכת הפרישה. בשנת 2004 הוא כיהן תקופה של חודש בלבד כמזכיר בבחירות המקדימות הכללי של ארגון מדינות אמריקה (OAS) ונאלץ לפרוש בשל האשמות שהועלו על כך שקיבל שוחד בעת כהונתו כנשיא. משפטו החל באפריל 2010 ביחד עם עוד שבעה בכירים בתקופת ממשלו. רודריגס הורשע באפריל 2011 במעשי שחיתות ונידון לחמש שנות מאסר. מדיה וקבצים בנושא מיגל אנחל רודריגס בוויקישיתוף ערך זה הוא קצרמר בנושא פוליטיקאים ובנושא אמריקה המרכזית. אתם מוזמנים לתרום לוויקיפדיה ולהרחיב אותו.
Puppy Linux

Puppy Linux היא הפצת לינוקס קלה המתמקדת בהפשטת השימושיות בה. המערכת יכולה לפעול בשלמותה מה-RAM, ובכך מתאפשרת הסרת התקן האתחול לאחר הפעלתה. המערכת כוללת תוכנות חופשיות כדוגמת Abiword‏,‏ Gnumeric‏,‏ MPlayer‏, ודפדפנים שונים הניתנים להתקנה. ההפצה פותחה במקור על ידי ברי קאולר וחברים נוספים בקהילת ההפצה. הכלי Woof יכול לבנות חבילות המתאימות ל-Puppy, תוך כדי שימוש בקבצים בינאריים המתאימים להפצות אחרות. Puppy היא מערכת הפעלה לכל דבר, הכוללת חבילות תוכנה המתאימות למגוון רחב של משימות וכן לשימוש כללי. המערכת קטנה מבחינת גודלה, כך שהיא יכולה לבצע אתחול, גם מסוגי מדיות אתחול בעלות קיבולת אחסון נמוכה. המערכת שימושית גם כתקליטור הצלה, ולשימוש במחשבים ישנים. התקנת המערכת על כונן קשיח יכולה להתבצע כמערכת הפעלה בלעדית על הכונן, או לצד מערכות נוספות הקיימות עליו. מדיה וקבצים בנושא Puppy Linux בוויקישיתוף אתר האינטרנט הרשמי של Puppy Linux אתר הקהילה הרשמי ‏Puppy Linux ב-DistroWatch An in-depth look at Puppy Linux by Howard Fosdick תוכנה חופשית לעיבוד טקסט תוכנת גיליון נתונים נגן מולטימדיה חופשי "Announcement and release notes for Lucid Puppy 5.0". "Taking Puppy Linux for a Walk". "Reviving old computer". ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
עמוד ענן (אתר אינטרנט)

עמוד ענן הוא יישומון ישראלי לניווט שטח, ואתר אינטרנט ישראלי שיתופי המציג מפות טופוגרפיות של ישראל ועליהן נקודות עניין. האתר הוא אתר ויקי בחלקו, משום שנקודות העניין נוספות על ידי המשתמשים וניתנות לעריכה על ידי הציבור. ניתן להוסיף גם נקודות עניין פרטיות ומסלולי טיול פרטיים. מטרת האתר, בלשונו, היא "הצגת מפות של ארץ ישראל, ויצירת אנציקלופדיה גאוגרפית מקוונת, שתהייה נגישה לציבור הגולשים, ללא תשלום. כל זאת במטרה להיות כלי למטיילים, לתלמידים, ולאוהבי ארץ ישראל". האתר הוקם בשנת 2004 על ידי יואב רופא. שמו ניתן לו על שם עמוד הענן, שהיה "אמצעי הניווט הראשון" של עם ישראל בנדודיו במדבר. בתחילה היו באתר מפות טופוגרפיות סובייטיות של ארץ ישראל, שהותאמו לרשת ישראל החדשה ועליהן כיתוב עברי של שמות היישובים. בהמשך נוספו לאתר גם צילומי לוויין וכן מפת הקרן לחקר ארץ ישראל משנת 1880. בשנת 2007 הוחלפה המפה הסובייטית במפה טופוגרפית עדכנית של המרכז למיפוי ישראל. בתחילת 2007 יצאה תוכנה לניווט שטח בשם "עמוד ענן". התוכנה שווקה על ידי חברת רונלייט, אז היבואנית הגדולה בישראל של מכשירי ניווט. התוכנה הותאמה למכשירי הניווט הייעודיים מבוססי ה-GPS של חברת Mio. בהמשך הותאמה התוכנה גם למכשירי ניווט של חברות אחרות, וכן למחשבי כף יד. בשנת 2011 הושקה אפליקציית אייפון של עמוד ענן. במאי 2014 הושקה אפליקציה לאנדרואיד. השימוש באפליקציה אינו מצריך רישום, אך על מנת להוסיף ולעדכן נקודות עניין, להוסיף תמונות ועוד יש צורך להרשם או להתחבר למשתמש קיים (ישירות מתוך האפליקציה). אתר האינטרנט הרשמי של עמוד ענן גילי סופר, חדש ברשת: מפה טופוגרפית של ישראל, באתר ynet, 1 ביוני 2004 - כתבה על האתר בתחילת דרכו דפנה ארד, עמוד ענן: מסלולים, פינות חמד ופוליטיקה, באתר הארץ, 5 ביולי 2011 מידן אדרי, יישום "עמוד ענן" מוצא את דרכו לחנות ה-Play Store, באתר nana10‏, 16 במאי 2014
זהירות: סופה

זהירות: סופה (באנגלית: Storm Warning) הוא הספר התשיעי בסדרת 39 רמזים. הספר נכתב על ידי לינדה סו פארק. כריכת הספר אפורה, ועליה מצוירת ספינת פיראטים שעליה קואורדינטות. הקואורדינטות מסמנות מקום בג'מייקה, כשישה קילומטרים דרומית לעיירה אלברט טאון, אך ביבשה, דבר היוצר סתירה בכך שהספינה שבכריכה נראית באמצע ים סוער. אחרי שמצאו בסין תמונה של שודדת הים אן בוני, דן ואיימי מחליטים לטוס לאיי הבהאמה ולג'מייקה שבאיי הקריביים, שם הם בפעם הראשונה במירוץ הרמזים, לא רק בורחים אלא גם רודפים, אחרי הקבראים. ההשתלשלות האירועים עם הקבראים מגיעה לכך שהנכד של חברה של גרייס מג'מייקה, לסטר, נהרג מחול טובעני ומגאות בזמן שמנסה לשמור על תיבה חשובה - אחד הסודות המדריגלים. לקראת סיום הספר, הם מגלים את הסוד על המדריגלים, ועל נלי - על כך שעבדה בשביל גרייס, ואומנה לעבודה עמה כבר מילדותה, בלי ידיעתה. בנוסף לכך בסוף הספר הם פוגשים את האיש בשחור, פיסקה קהיל, אחיה הקטן של גרייס. הוא מספר להם על גדעון קהיל, מייסד משפחת הקהילים, שבעת ניסיונותיו למצוא תרופה למחלת הדבר, מצא שיקוי ההופך את השותים אותו למוכשרים בתחומים שונים. את השיקוי חילק בין ארבעת ילדיו. עוד ביום החלוקה, מת גדעון בשרפה, ילדיו הסתכסכו זה בזה והחלו לחפש את 39 הרמזים, הלוא הם מרכיבי השיקוי. בעת מותו של גדעון, אמם הייתה בהריון עם אחותם מדליין. כשגדלה מדליין אמה אמרה לה שמטרתה ומטרת צאצאיה היא לאחד את המשפחה. צאצאיה של מדליין, הקרויים מדריגלים, המשיכו את מדליין, וניסו להשלים את מטרתה, אך טרם הצליחו בכך. לבסוף נלי, דן ואיימי מקבלים סמכות ודרגה של מדריגלים פעילים. נלי נעשית המדריגלית הפעילה הראשונה שמוצאה אינו ממדליין. בתיבה של המדריגלים יש את הרמז, משיה, ומכתב שדן פותר את האנגרמה שלו, כך שהמכתב אומר שהם צריכים ללכת ללונדון. איימי קהיל: ילדה חכמה ומבריקה שתמיד רואה את התמונה הגדולה. בספר "זהירות: סופה", איימי מגלה שהיא מסוגלת להרבה מעבר למה שהיא חושבת על עצמה ומנסה להתמודד עם האמת על האומנת שלה, נלי גומז ועם האמת על המדריגלים. דן קהיל: אחיה של איימי. ילד שתמיד יכול להסתכל על הדברים בצורה חיובית, כמעט תמיד. מומחה לפרטים הקטנים ובעל זיכרון צילומי מצוין. בספר, דן מגלה את האמת על המדריגלים ועל האומנת שלו ועובר הלם. זהירות: סופה, באתר The 39 Clues Wiki (באנגלית)
צבי שטרן

צבי שטרן (נולד בכ"ד בתשרי ה'תש"ז, 19 באוקטובר 1946), הוא רופא ומנהל ישראלי, פרופסור למנהל רפואי, נשיא עזריאלי - מכללה אקדמית להנדסה ירושלים (לשעבר המכללה האקדמית להנדסה ירושלים). מנהל בית החולים הדסה עין כרם בין השנים 1986‏ - 2001 ומנהל בית החולים הדסה הר הצופים בין השנים 2001 - ‏2012. צבי שטרן נולד בבית החולים הדסה הר הצופים להניה ופנחס שטרן. הוא גדל בירושלים, בקריית שמואל ואחר כך בשכונת בית הכרם. בצה"ל שירת כמפקד פלוגה בחיל השריון ובהמשך כסגן מפקד גדוד בחיל הרפואה. בשנת 1973 סיים שטרן את לימודי הרפואה (MD) בבית הספר לרפואה של האוניברסיטה העברית והדסה בירושלים, התמחה ברפואה פנימית במרכז הרפואי הדסה עין כרם בשנים 1974 - ‏1979 ובהמשך היה רופא בכיר במחלקה פנימית א', עד לשנת 1982. בשנת 1982 מונה לסגן מנהל בית החולים האוניברסיטאי "הדסה" עין כרם, בירושלים, ובשנת 1986 נבחר כמנהל המרכז הרפואי "הדסה" עין כרם. בשנת 2001 מונה כמנהל המרכז הרפואי "הדסה" הר-הצופים, בירושלים ומילא תפקיד זה עד שנת 2012. ב-1984 סיים קורס למנהלי בתי חולים ומערכות בריאות באוניברסיטאות לונדון ובירמינגהם וב-1988 השתלם במינהל בתי חולים, בהנהלת בית החולים הר סיני בניו יורק ובמקביל, למד בקורס במינהל ציבורי באוניברסיטת ניו יורק. תפקידים נוספים בהם שימש שטרן הם מנהל פרויקט ההקמה וההפעלה של בית חולים כללי בקינשסה, זאיר (1986), כיועץ לענייני רפואה של המחלקה לשיתוף פעולה בינלאומי במשרד החוץ ובשנים האחרונות משמש כיועץ לענייני רפואה וביטוח רפואי למפקח על הביטוח ושוק ההון, במשרד האוצר. שטרן חבר בוועדות הערעורים של נכי צה"ל וכוחות הביטחון בבית משפט השלום בירושלים, בבית הדין המשמעתי של משרד הבריאות והוא יו"ר הוועדה האתית של איגוד מנהלי בתי החולים בישראל. משנת 2008 שטרן הוא פרופסור מן המניין במינהל רפואי בבית הספר לרפואה של האוניברסיטה העברית והדסה בירושלים. ביולי 2012 נבחר שטרן, במקומו של עוזיאל וכסלר, כנשיא עזריאלי - מכללה אקדמית להנדסה ירושלים (לשעבר - המכללה האקדמית להנדסה ירושלים). שטרן מגדיר עצמו כמסורתי. הוא מתגורר במבשרת ציון, נשוי ואב ל-3 ילדים. תחומי המחקר העיקריים של שטרן הם כלכלת בריאות, שיפור האיכות ובטיחות החולים. שטרן פרסם עשרות מאמרים מדעיים בכתבי עת בינלאומיים, והשתתף והציג ממחקריו בכנסים ובפורומי מחקר רבים, בכל העולם. שטרן הדריך תלמידים בעבודות לתואר ד"ר לרפואה וד"ר לפילוסופיה. הוא חינך דורות של רופאים בלימודי הרפואה והכשיר, כסגנים או כמתלמדים, רבים ממנהלי מערכת הבריאות בארץ.
האדמו"ר מצ'רנוביל

האם התכוונתם ל... ראש חסידות צ'רנוביל אהרן טברסקי מרדכי טברסקי מנחם נחום מצ'רנוביל מנחם נחום טברסקי (בני ברק)
גיבור תרבות

גיבור תרבות קיים בשלל תרבויות. הוא דמות היסטורית (בדרך כלל מיתולוגית) המגלמת את תרבותה של חברה מסוימת, ונחשבת לעיתים קרובות כמיסדת שלה או מעצבת שלה מבחינה תרבות; באופן כללי יותר, זה אדם בולט או חשוב בתרבות מסוימת. הוא ייצוג תקשורתי של אדם מובחן שהגיע להישג אישי שיצר שינוי בתודעה. גיבורי תרבות הם אנשים אשר יצירתם, מחשבתם, מעשה ידם וכוחם עיצבו ומעצבים את הדרך שבה אנחנו צורכים, יוצרים וחיים תרבות. גיבור תרבות בעבר היה דמות היסטורית מיתולוגית המגלמת בדמותה את השאיפה או האידיאלים של החברה. פעמים רבות, גיבור התרבות סייע לחברה בכך שהוא חי עם בני האדם בעולמם ומלמד אותם כללים דתיים, טקסים ודרכי הישרדות. גיבור התרבות, בשונה מגיבור הלוחם למשל, מקים את מוסדות הקהילה ומסורותיה; הוא ממש קובע "תרבות". גיבורי התרבות העכשוויים לעומת זאת הם מוצרים תקשורתיים לכל דבר ועניין ובכל תחום. הם תחליף פופוליסטי לאיקונות, מיתוסים, ואלים מודרניים. הם יכולים להיות פוליטיקאים, שחקנים, ספורטאים, מוזיקאים וכדומה. גיבור תרבות הוא אדם מפורסם, בעל אישיות מיתית, כובשת ומלהיבה, המצליח לפרוץ מתוך התחום הצר של עיסוקו, אמנותו או תפקידו, ותורם תרומה יוצאת דופן לתרבות הכללית. גיבור תרבות אמיתי הוא זה שאישיותו היא אלמותית, והיא ממשיכה להשפיע ולהלהיב גם לאחר מותו. גיבורי תרבות מתייחסים לתרבות הכלל עולמית, או לתרבות של עם מסוים, או לתת קבוצות בתוך עמים. בקבוצה אליה הוא שייך, מהווה גיבור התרבות מודל לחיקוי. בימינו לתקשורת תפקיד משמעותי בגיבוש דמותו של גיבור תרבות. גיבור תרבות הוא אדם שאישיותו יוצרת הזדהות והוא ניחן בכָּרִיזְמָה, הוא כוכב, הוא אליל. הוא נערץ, הוא מודל, השראה, חיקוי ורצון להדמות לו. הוא איש של ההמונים וההמונים מזדהים אתו. מצד שני יש גיבורי תרבות שההכרות שלנו איתם היא לרוב בזכות התגייסותם וגיוס מעמדם האקדמי, האינטלקטואלי, או החברתי לטובת עניין מוסרי-ציבורי במטרה להשפיע על דעת הקהל ועל הפוליטיקה של התרבות, למשל גאו ג'י-שנג שהשפיע על הפוליטיקה של התרבות במעשיו ובמאמריו על צדק וזכויות אדם,. גיבורי תרבות הם אייקונים בעלי שפה חזותית מהודקת חזותם הופכת לחזות הכל זמן, מקום שפה ודימוי תרבותי. מיתוס ייסוד מדיה וקבצים בנושא גיבור תרבות בוויקישיתוף "גיבור תרבות". פודקאסטים באתר תאגיד השידור הישראלי גיבור תרבות, באתר אנציקלופדיה של הרעיונות הנוער בוחר גיבורי תרבות ומסביר למה, באתר ynet, 22 במאי 2017 ראו ערך גאו ג'י-שנג הוא גיבור תרבות ולוחם זכויות האדם CULTURE HERO | Definition of CULTURE HERO by Oxford Dictionary on Lexico.com also meaning of CULTURE HERO, Lexico Dictionaries | English (באנגלית) David A. Leeming, Encyclopedia of Psychology and Religion, Boston, MA: Springer US, 2014, עמ' 433–433, ISBN 978-1-4614-6086-2. (באנגלית) Who are the culture heroes of today? « Statistical Modeling, Causal Inference, and Social Science, statmodeling.stat.columbia.edu ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
שמן קוקוס

שמן קוקוס הוא שמן צמחי המופק בכבישה קרה מפרי קוקוס טרי. לשמן ארומה טבעית של הפרי. שמן זה משמש בעיקר לבישול ואפייה. נקודת העשן של שמן קוקוס לא מזוקק היא 177 מעלות צלזיוס. השמן נוזלי ושקוף בטמפרטורה של מעל 25 מעלות צלזיוס, ומתחת לטמפרטורה זו מתגבש למשחה לבנה. לשמן הקוקוס שימושים רבים, ביניהם: תחליף שומן בבישול ואפיה. שמן הקוקוס מתחמצן פחות ביחס לשמנים אחרים בחימום. בתחילת המאה ה-21 צבר שמן הקוקוס פופולריות מסוימת בזכות היכולת שלו להילחם ברדיקלים חופשיים, ומאז הוא מופיע גם במוצרי טיפוח פנים ושיער שונים. לפי הטענות, שמן הקוקוס מטפל בדלקות, אדמומיות ונגעים בעור, תמצית החומר היא אנטי-בקטריאלית ועוזרת לטפל בפטריות ומשמש כנוגד חמצון. שמן הקוקוס מיוצר מחלב קוקוס טרי ומופק באחד או יותר מהאמצעים הבאים: הרתחה, תסיסה, הקפאה, כבישה מכנית או צנטריפוגה. שמן שהופק בשיטה זו מכונה כתית (Virgin). בתהליך התססה מתסיסים את החלב במשך 24–36 שעות. במהלך ההתססה מופרדים המים והשמן. השמן עובר תהליך חימום קל, עודפי מים מופרדים ומסוננים, ומתקבל שמן שקוף בעל ריח וטעם של קוקוס. שמן קוקוס הוא שומן צמחי רווי. בגלל אחוז השומן הרווי הגבוה בשמן הקוקוס, ארגון הבריאות העולמי, מחלקת הבריאות ושירותי האנוש של ארצות הברית, מנהל המזון והתרופות האמריקאי, איגוד הלב האמריקאי, האקדמיה האמריקאית לתזונה ודיאטה, שירות הבריאות הלאומי הבריטי, המועצה הבריטית לתזונה, ממליצים לצמצם או להימנע מצריכת שמן קוקוס. Nutritional And Health Aspects Of Coconut Oil, Health Oils From The Tree Of Life, Jon J. Kabara, Ph.D Marten B PM Schrezenmeir J. Medium-chain triglycerides. International Dairy Journal. 2006;16:1374-82. Fife B.Coconut Cures. Colorado springs, Co, USA: Piccadilly Books, Ltd.; 2005 מדיה וקבצים בנושא שמן קוקוס בוויקישיתוף האם שמן קוקוס טוב לדברים אחרים כמו דיאטה?, 21 בדצמבר 2013 עדי גולדנברג‏, כל מה שבריא בשמן קוקוס, באתר וואלה, 29 באפריל 2014 ד"ר בת חן וולף, ההבטחה הלא ממומשת של שמן הקוקוס, במדור "שאל את המומחה" באתר של מכון דוידסון לחינוך מדעי, 17 באפריל 2017 איתן לשם, פרופסורית מהרווארד מזהירה משימוש בשמן קוקוס: "כמו רעל טהור", באתר הארץ, 23 באוגוסט 2018 שמן קוקוס, באתר אנציקלופדיה בריטניקה (באנגלית) Detwiler, S. B.; Markley, K. S. (1940). "Smoke, flash, and fire points of soybean and other vegetable oils". Oil & Soap 17 (2): 39–40. doi:10.1007/BF02543003 האמת על שמן קוקוס - המרכז לרפואת הרמב״ם, באתר www.rambam-medicine.org.il
עלמה

האם התכוונתם ל... עלמה (מקרא) – אישה לא נשואה או אישה צעירה. עלמה (מושב) – מושב דתי בגליל העליון עלמה (מגזין) – מגזין נשי מבית ידיעות אחרונות מסטיק עלמה – מסטיק המיוצר על ידי חברת עלית מערת עלמה – מערה הסמוכה לכפר הצ'רקסי ריחאניה שבגליל עלמה (מותג וופלים) – מותג של ופלים וגביעי גלידה של חברת גילרו. עלמא (פירושונים) עלם אלמה
ר.ס. תומאס

רונלד סטיוארט תומאס (באנגלית: Ronald Stuart Thomas,‏ 29 במרץ 1913 - 25 בספטמבר 2000) שהתפרסם כ-ר. ס. תומאס (R. S. Thomas), היה משורר וולשי וכומר אנגליקני, שהיה ידוע בלאומניותו הוולשית. היה מתנגד חריף של האנגליזציה של ויילס. היו מבקרים שראו בו את גדול המשוררים הוולשיים, והשוו את יצירתו לזו של סולז'ניצין. מאידך הוא היה משורר אנגלי גדול, ויצירתו האנגלית עולה בהרבה על כתיבתו בלשון הוולשית. תומאס נולד בקארדיף, כבנם היחיד של תומאס הוברט ומרגרט לבית דייוויס. המשפחה עברה להוליהד בשנת 1918 בשל עבודתו של אביו בצי הסוחר. בשנת 1932 זכה במענק לימודים לאוניברסיטת בנגור, שם הוא נחשף לשירה הקלאסית. בשנת 1936, לאחר שסיים את לימודי התאולוגיה במכללה אנגליקנית הוא הוסמך ככומר בכנסייה בוויילס. משנת 1936 עד 1940 הוא היה הכומר של עיירה קטנה, שם פגש את אשתו לעתיד, אלדרידג' מילדרד. תומאס ומילדרד נישאו בשנת 1940 וחיו יחד עד מותה בשנת 1991. בנם היחיד נולד ב-29 באוגוסט 1945. משפחת תומאס חיה על הכנסה זעירה, ותומס דחה כמה וכמה הצעות לקידום, בשל אהבתו לשירה. במשך שתים עשרה שנים, 1942-1954, תומאס היה רקטור של מכללה דתית אנגליקנית, שם החל לראשונה ללמוד את הלשון הוולשית. באותן השנים גם פרסם את שלושת ספרי שירתו הראשונים. שירתו הייחודית הוכרה מראשית הפרסום והוא זכה בכמה פרסים חשובים. תומאס למד את השפה הוולשית בגיל 30, וטען שזה מאוחר מדי כדי לכתוב שירה מעולה. עם זאת חי בקהילה דוברת וולשית ואף כתב יצירות פרוזה בלשון זו. תומאס פרש מתפקידיו בכנסייה בשנת 1978, והתמסר לפעילות ספרותית ופעילות פוליטית לאומנית וולשית. בשנת 1996 תומאס היה מועמד לפרס נובל לספרות, אך באותה שנה זכה בפרס המשורר האירי, שיימוס היני. ר.ס. תומאס נפטר בספטמבר 2000, בגיל 87, בביתו, לאחר מחלת לב ממושכת. באזכרה גדולה שנערכה לו, במנזר וסטמינסטר, השתתפו גדולי המשוררים כותבי האנגלית, ושיימוס היני בראשם. תומאס פרסם למעלה משלושים כרכים של שירה פרוזה ועוד. יצירותיו לא תורגמו ולא נדפסו ספרי שירתו בעברית. כתב יד של ספר שיריו הכין-לדפוס המתרגם-המשורר צביקה יעקבי, איש קיבוץ נען. אך הספר לא יצא לאור. כמה משיריו נדפסו בכתבי-עת ספרותיים בארץ. הישועה, המלכות, שני שירים, מתרגם צביקה יעקבי, מאזנים, ירחון לספרות, ע"ב (4), עמ' 39, 1998 (המאמר זמין לצפייה במאגר JSTOR לאחר הרשמה) המודל האדם, נוקטורנו של בן-שאן, שני ילדים מאוימים על ידי זמיר, שירים, תרגם צביקה יעקבי, שבו, כתב-עת לשירה, 2: 94-98, 1999 הוא, שיר של תומאס ר.ס., מאנגלית צביקה יעקבי, מעריב, מוסף חג - ספרות וספרים, כ' בניסן תשנ"ז, 27.4.97: 35 עידן, שיר, מאנגלית צביקה יעקבי, מעריב, מוסף שבת - ספרות וספרים, ט"ז בניסן תש"ס, 21.4.2000: 27 בתוך זה, שיר, מאנגלית צביקה יעקבי, מעריב, מוסף שבת - ספרות וספרים, י' בכסלו תש"ס, 19.11.99: 27 וכן בכתב העת לשירה כרמל של הוצאת כרמל 2001. נקבה, מאנגלית צביקה יעקבי, מאזנים, ירחון לספרות, ע"א (4): 22, 1997 האי, במדורו של רוני סומק, חצי פינה, תרגם מאנגלית צביקה יעקבי, עיתון 77: לספרות ולתרבות, 234-235: 11, 1999 שיר לאל צעיר, נוף וולשי, ינואר, SARN RHIW , ארבעה שירים, מתרגם צביקה יעקבי, נדפס בעיתון 77: לספרות ולתרבות, 230: 21, 1999 שלושה שירים מאת ר"ס תומאס: ינואר - חמה - הערת-שולים, תרגם מאנגלית צביקה יעקבי, אפיריון, 52: 29, 1998 ר.ס. תומאס, ברשת החברתית Goodreads ר.ס. תומאס, באתר אנציקלופדיה בריטניקה (באנגלית)
האדמו"ר מטולנה

האם התכוונתם ל... ראש חסידות טולנה דוד טברסקי מטולנה יצחק מנחם וינברג יצחק טברסקי
האדמו"ר מקרלין

האם התכוונתם ל... ראש חסידות קרלין אהרן הגדול מקרלין אהרן מקרלין (השני) אברהם אלימלך פרלוב שלמה מקרלין ברוך מאיר יעקב שוחט
מרחב עם

מֶרְחַב עַם הוא יישוב קהילתי דתי בנגב, בין שדה בוקר לירוחם. היישוב משתייך למועצה אזורית רמת נגב. תנועת אור יזמה את הקמת היישוב שעלה לקרקע בט"ו בחשוון ה'תשס"ב (1 בנובמבר 2001). שמו הראשון של היישוב היה "חלוקים", על פי החלטת הממשלה בשל סמיכותו לרכס חלוקים ולנחל הרועה שבעבר נקרא נחל חלוקים. שם היישוב בא בהשראת המרחבים הגדולים שבהם שוכן היישוב, וכן על שמו של השר רחבעם זאבי שביום הבאתו לקבורה החלו עבודות הפיתוח להקמת היישוב. הגרעין המייסד של היישוב כלל חמש משפחות ורווק אחד. ביישוב מתגוררות כיום מעל 100 משפחות דתיות וביחד עם הילדים היישוב מונה מעל 500 נפשות. תוכנית המתאר של היישוב מיועדת ל-500 משפחות. ביישוב ישנן שלוש שכונות: מחנה המייסדים - בו מתגוררות כיום כ-40 משפחות במבנים יבילים. שכונה א' - שכונת "בנה ביתך" בת 51 מגרשים - בה מתגוררות כיום כ-47 משפחות. שכונה ב' - שכונת "בנה ביתך" בת 58 מגרשים - בה מתגוררות, נכון ל-2023, 12 משפחות. כל המגרשים כבר נרכשו. ביישוב פועלים מעונות יום וגני ילדים, בית הספר היסודי הוא בית הספר הדתי האזורי "נגב סיני" ברמת נגב. ביישוב קיים סניף של תנועת הנוער בני עקיבא וסניף של תנועת הילדים עוז (לילדי כיתות א-ג) ומתקיימת מסגרת של חוג "תלמוד תורה" לילדים. כיישוב קהילתי ולא חקלאי רוב התושבים עובדים מחוץ ליישוב בעיקר בערים הסמוכות באר שבע ודימונה. ביישוב מכולת, חאן אירוח גדול, צימרים משפחתיים ומגוון עסקים קטנים. רב היישוב (החל מה'תשע"ז) הוא הרב גד אלואי. מדיה וקבצים בנושא מרחב עם בוויקישיתוף מרחב עם - אתר האינטרנט של היישוב. מרחב עם, באתר המועצה האזורית רמת הנגב מרחב עם, במרכז המידע לנגב ולגליל של תנועת אור רותי סיני, "בישוב המבודד בדרך לירוחם מזדהים עם בן-גוריון", באתר הארץ, 18 במרץ 2006 יניב מזומן, קהילה בשבוע: מרחב עם, באתר ynet, 1 ביוני 2008 מרחב עם - עמוד הרחבת היישוב אתר האינטרנט של משקים בנגב עמוד הפייסבוק של היישוב מרחב עם אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
מוזיאון הפצצה האטומית (נגסאקי)

מוזיאון הפצצה האטומית (ביפנית: 長崎原爆資料館) הוא מוזיאון הממוקם בעיר נגסאקי שביפן. המוזיאון הוקם לזכר הטלת פצצת האטום על העיר בשעה 11:02:35 ב-9 באוגוסט 1945 במהלך מלחמת העולם השנייה. המוזיאון ממוקם בסמוך לפארק השלום בנגסאקי - מוקד הפיצוץ. המוזיאון הראשון הוקם באתר בשנת 1945, זמן קצר לאחר תום המלחמה. המוזיאון הנוכחי נפתח באתר באפריל 1996, לרגל ציון יובל להטלת הפצצה. המוזיאון מציג את ההיסטוריה של מלחמת העולם השנייה ואת ההיסטוריה של פיתוח הנשק הגרעיני. בסמוך למוזיאון ממוקם היכל הזיכרון הלאומי לזכר קורבנות פצצת האטום שנפתח בשנת 2003. אנדרטת השלום בהירושימה מדיה וקבצים בנושא מוזיאון הפצצה האטומית בוויקישיתוף אתר האינטרנט הרשמי של מוזיאון הפצצה האטומית מידע על המוזיאון באתר העיר נגסאקי
היכל הזיכרון הלאומי לזכר קורבנות פצצת האטום

היכל הזיכרון הלאומי לזכר קורבנות פצצת האטום (ביפנית: 国立長崎原爆死没者追悼平和祈念館) הוא אתר הנצחה הממוקם בעיר נגסאקי שביפן, לזכר קורבנות הטלת פצצת האטום על העיר נגסאקי. אתר ההנצחה ממוקם בסמוך למוזיאון הפצצה האטומית ולפארק השלום. אתר ההנצחה מנציח את זכרם של 150,000 קורבנות הפצצה. באתר מוצגים תמונות ועדויות של שורדי הפצצה. האתר תוכנן על ידי האדריכל היפני אקירה קוריו והוקם בין נובמבר 2000 לדצמבר 2002. האתר כולל שני מפלסים. במפלס התחתון ממוקמים אזור ייעוץ וספריה, חדר הרצאות, חדר מולטימדיה המציג תמונות של תוצאות הפצצה, ואולם זיכרון ובו 12 עמודי אור המסמלים את התקווה לשלום. במפלס העליון תערוכת קבע ובה קטעי יומנים של שורדים, וכן תצפית על אולם הזיכרון. עיקר המפלס העליון הוא בריכת מים דרכה ניתן לראות את עמודי האור מהמפלס התחתון. מדיה וקבצים בנושא היכל הזיכרון הלאומי לזכר קורבנות פצצת האטום בוויקישיתוף אתר האינטרנט הרשמי של היכל הזיכרון הלאומי לזכר קורבנות פצצת האטום היכל הזיכרון הלאומי לזכר קורבנות פצצת האטום, ברשת החברתית פייסבוק
האדמו"ר מסדיגורה

האם התכוונתם ל... ראש חסידות סדיגורה אברהם יעקב פרידמן מסדיגורה (הראשון) אברהם יעקב פרידמן (השני) אברהם יעקב פרידמן (השלישי) ישראל משה פרידמן שלום יוסף פרידמן שלמה חיים פרידמן יצחק יהושע העשיל פרידמן
האדמו"ר מצ'ורטקוב

האם התכוונתם ל... ראש חסידות צ'ורטקוב דוד משה פרידמן צבי אריה טברסקי ישראל פרידמן מצ'ורטקוב